එම ගමේ හරක් සොයා ගත නොහැකි වූ විට අහල පහල ගම්වලින් ද හරකුන් මිලදී ගැනිනි. වෙළෙඳාමෙන් අත මිට සරු වූ සිරිපාල තරමක් විශාල ගෙයක් ද සාදාගෙන නගරයේ තරුණියක් විවාහයට ද ගත්තේය. දිනපතා හරක් දෙදෙනෙකු මසට සැපයීමෙන් සිරිපාල පොහොසතකු විය. ඇතැම් විට හරක් හොරකමේ ද සිරිපාල යෙදුණේය. මුදල් ඇති වීම යහළුවන් වැඩි වීම ස්වභාවික දෙයක් නිසා සිරිපාලට යහළුවන්ද වැඩි විය. පරණ ලොරියක් මිලදී ගත් සිරිපාල ඉන් පසුව ලොරියෙන් හරක් ප්‍රවාහනය කළේය. එද මෙන් පොලිස් ඇස එදා හරක් හොරුන් කෙරේ යොමු නොවුණි.